**Εισαγωγή μετοχών από αύξηση μετοχικού κεφαλαίου μετά από άσκηση**

**δικαιώματος προαίρεσης αγοράς μετοχών (stock option plan)**

Ανακοινώνεται από την εταιρία ΚΟΡΡΕΣ Α.Ε. ΦΥΣΙΚΑ ΠΡΟΙΟΝΤΑ ότι την Τετάρτη, **18 Δεκεμβρίου 2013** αρχίζει η διαπραγμάτευση στο Χρηματιστήριο Αθηνών των 136.500 νέων κοινών ονομαστικών μετοχών της Εταιρίας, που προέκυψαν από την πρόσφατη αύξηση του μετοχικού της κεφαλαίου κατά 53.235,00 Ευρώ, λόγω άσκησης δικαιωμάτων προαίρεσης αγοράς μετοχών (stock option plan) από τα μέλη του Δ.Σ. και τα στελέχη της Εταιρίας*,* τα οποία ανέρχονται συνολικά σε 3 άτομα, σε τιμή διάθεσης μετοχής 0,39 Ευρώ*,* σύμφωνα με την απόφαση της Γενικής Συνέλευσης των μετόχων της στις 22.05.2013 και του Διοικητικού της Συμβουλίου της στις 15.11.2013.

Η ανωτέρω αύξηση, που δεν αποτελεί άμεση τροποποίηση του καταστατικού,

πιστοποιήθηκε από το Δ.Σ. της Εταιρίας στις 4.12.2013, σε εφαρμογή των αποφάσεων της ως άνω Γενικής Συνέλευσης και καταχωρήθηκε στο Γ.Ε.ΜΗ. με την υπ' αριθμ. Κ2-7269 σχετική ανακοίνωση.

Το Χ.Α. κατά την συνεδρίασή του της **16/12/2013** ενέκρινε την εισαγωγή προς διαπραγμάτευση των ως άνω 136.500 νέων κοινών ονομαστικών μετοχών της Εταιρίας.

Με απόφαση της Εταιρίας ορίζεται ότι οι ανωτέρω νέες μετοχές θα είναι διαπραγματεύσιμες στο Χ.Α. από την **18/12/2013**. Από την ίδια ημερομηνία , η τιμή εκκίνησης των μετοχών της εταιρίας στο Χ.Α., θα διαμορφωθεί σύμφωνα με τον Κανονισμό του Χ.Α. και την υπ’αριθ.26 απόφαση του Δ.Σ. του Χ.Α. όπως ισχύει και οι νέες μετοχές θα έχουν πιστωθεί στις μερίδες και τους λογαριασμούς αξιών των δικαιούχων μετόχων στο Σύστημα Αϋλων Τίτλων (Σ.Α.Τ.).

Για περισσότερες πληροφορίες οι κ.κ. μέτοχοι μπορούν να ενημερώνονται από το σχετικό έντυπο του Ν.3401/2005 το οποίο είναι διαθέσιμο σε ηλεκτρονική μορφή στην ιστοσελίδα του Χ.Α. και στην ιστοσελίδα της εταιρίας (http//:www.korres.com), καθώς επίσης μπορούν να απευθύνονται στο Τμήμα Εξυπηρέτησης Μετόχων της Εταιρείας (τηλ. 213 018 8905, κα Αθηνά Λαγού).

Μεταμόρφωση, 16/12/2013